ગત ઑક્ટોબરમાં, ફેસબૂકે ઇન્સ્ટાગ્રામ પરની પૉસ્ટના વપરાશની છૂટ ફેસબૂક સુધી વિસ્તારી હતી. આ એક સ્નેપચેટ જેવી સુવિધા છે જેમાં તમે ફૉટો અને વિડિયો એક સ્લાઇડ શૉમાં સાથે મૂકી શકો છો અને ઇન્સ્ટાગ્રામ પરથી સીધું તેને ફેસબૂક પર પૉસ્ટ કરી શકાય છે. પરંતુ હવે ફેસબુક આ કાર્ય સુવિધાને વૉટ્સએપ સુધી પણ વિસ્તારવા વિચારી રહી છે. એવી માહિતી મળી રહી છે કે ફેસબૂક કંપની તેના વપરાશકારોને ઇન્સ્ટાગ્રામ સ્ટોરીઓ સીધા વૉટ્સએપ પર મૂકવા માટે પરીક્ષણ કરી રહી છે, જેને વૉટ્સએપ સ્ટેટસ તરીકે મૂકી શકાય છે. સ્નેપચેટમાં પણ આવી જ સુવિધા છે. તેમાં શણગારેલી તસવીરો, વિડિયો અને જીફને એન્ક્રિપ્શન સાથે મૂકી શકાય છે જે ૨૪ કલાક પછી ગાયબ થઈ જાય છે. વૉટ્સએપ સ્ટેટસ તરીકે મૂકાયેલી ઇન્સ્ટાગ્રામ સ્ટૉરી વૉટ્સએપમાં અન્ય ચીજો જે રીતે એન્ક્રિપ્ટેડ બની જાય છે તેમ જ વૉટ્સએપ સ્ટેટસ તરીકે એન્ક્રિપ્ટેડ બની જાય છે. ફેસબુકના પ્રવક્તાએ આ અંગે જણાવ્યું હતું કે “અમે હંમેશાં ઇન્સ્ટાગ્રામ પરનો અનુભવ સુધારવા પરીક્ષણો કરતા રહીએ છીએ અને જે લોકો તમારા માટે મહત્ત્વના છે તેમની સાથે કોઈ પણ ક્ષણ વહેંચવાનું સરળ બનાવવા માગીએ છીએ.”